Bazardüzü

Bazardüzü —Bazardüzü mendia bezala ere ezaguna— (azerbaijaneraz "Bazarraren, azokaren lautadaren edo zelaiaren mendia"Virtual Tourist.com.) Kaukaso Handian dagoen mendi bat da. 4.466 metroko garaierarekin Azerbaijan eta Errusiaren menpeko Dagestango mendirik altuena da.

Beraz, Europa eta Asiako mugan dago eta gaur egungo estatu errusiarraren barruko lurretako hegoaldeko muturretik oso hurbil dago.

 Izenak 
Azerbaijaneraz BazardüzüEco.gov.az., Bazar-düzüAzerbaijango ibaiei buruzko webgunea. edo Bazar DüzüMct.gov.az. idazten da. Nazioarteko iturrietan (sarritan Europakoetan, errusierazko bertsioan oinarrituta) toponimoaren beste transkripzio batzuk ere topa daitezke: Bazar DyuziPhysical map of Azerbaijan., BazardyuzyuEncyclopædia Britannica.. Errusierazko generikoarekin Gora Bazardyuzi transkribatzeko ohitura dagoPeaklist.org..

Mendiaren hego isurialdean bizi diren azeriarrez gain, lezgi herria bi isurialdeetan presente dagoKaukasoko herrien mapa Wikimedia Commonsen.Thesaurus Indogermanischer Text- und Sprachmaterialien.. Bere hizkuntzan mendiak Kitxensuv du izena.

 Igoera 
Ezagutzen den lehen igoera A. Alexandrovek egin zuen 1847an. 1890ean George Yeld and G P Baker britainiarrek Dagestanetik igo zutela ere ezaguna daAlpine Journal..
Altuera eta distantziarengatik mendi honetara igotzeko eskarmentu handikoa eta espedizio baten partaide izatea ia ezinbestekoa da. Azerbaijango aldetik joateko aukerari dagokionez, bidearen zati bat glaziar batetik pasatzen da. Espedizioa mendiaren ekialdean dagoen Laza (Qusar Laza) izeneko herritik hasten da; bestela ibaiaren ertzetik doan oso pista kaskarretik hurbil daiteke Xinaliqetik pasatuta; Azerbaijango lau mendi nagusietakoak diren Tufan, Bazardüzü eta Shahdagera joateko balio du.

Ondo prestatuta ere, aklimatazio aldiaren ostean bi-hiru egun behar dira igoera burutzeko; gauak kanpaina-dendetan ematen dira eta egokiena udan joatea da.Mountaineering in the Azerbaijan Caucasus.Adventures up in the mountains.


 Erreferentziak 

 Ikus, gainera 
 Kaukaso
 Kaukaso mendilerroa

 Kanpo estekak 

  Igoera osoa Gipfel-und-grenzen webgunean.
  Mendia Peakbaggerren.
  Mountain Forecast.

Kategoria:Kaukasoko laumilakoak
Kategoria:Errusiako mendiak
Kategoria:Dagestango geografia
Kategoria:Azerbaijango mendiak